Kumanaan kun oo qof oo ka mid ah Dadweynaha magaalada Laascaanood ee ka qayb galay tukashada salaadii ciiddul-fidriga ee fagaaraha Geedo-qarsay ayaa si diirran u soo dhaweeyay xubnaha weftiga ee kala qayb qaatay dareenkooda farxadeed, tallaabadaasi oo ay bulshadu ku tilmaantay in tahay farriin muujinaysa xasilooniyada iyo nabadgelyada buuxda ee ka jirta gobolka Sool, maadaama weftigii heer xukuumaddeed ay salaadii iida kula tukadeen fagaarahaas iyaga oo aan wadan wax ilaalo ah, isla markaana qof qof u salaamayay dadkii ka soo qayb galay munaasibadda.
